Mandela-film in SA teaters
JY LEES NOU Mandela-film in SA teaters
Die lang wag is uiteindelik verby. Long Walk to Freedom, wat gegrond is op die lewe van oudpresident Nelson Mandela, het gister in rolprenteaters landswyd begin draai. En dit is glo 'n móét-sien fliek...
Dit is die man en die fliek wat die wêreld se aandag gegryp het. Dié film is al wêreldwyd bekendgestel tydens rooi tapyt premières, en almal is dit eens - dít is een van die moet-sien rolprente van 2013. Die Britse akteur wat Madiba se rol vertolk, Idris Elba, staan glo reeds 'n baie groot kans om vir 'n Oscar vir Beste Akteur benoem te word.
Dié film is gebaseer op Madiba se outobiografiese boek met dieselfde titel wat in 1994 gepubliseer is. Die Oscar-benoemde William Nicholson (Gladiator, Les Misérables) het dié boek in 'n draaiboek omskep en die regisseur-leisels vir Anant Singh gegee. Naomie Harris (Skyfall) vertolk Winnie Madikizela-Mandela. Suid-Afrikaners wat in die fliek speel, isRiaad Moosa (Ahmed Kathrada), Lindiwe Matshikiza (Zindzi Mandela), Deon Lotz (Kobie Coetsee), Terry Pheto (Evelyn Mase). Ander Suid-Afrikaners wat ook hul verskyning maak, is Gys de Villiers as oudpresident F.W. de Klerk, Rob van Vuuren, Grant Swanby en Fana Mokoena.